# Әл Фараби атындағы Қазақ ұлттық университетінің

аға оқытушы А.Ж. Кукиевтің

«Сақтандыру теориясы» пәнінен дәріс жинағына

**СЫН ПІКІР**

«Сақтандыру теориясы» пәнінен дәріс жинағы оқу процесінде қолданылып жүрген шетел және отандық оқу құралдар мен оқу құралдарына, Қазақстан Республикасындағы сақтандыру қызметтерін реттейтін заңдар мен ережелерге сүйене отырып дайындалған.

Қаржы саласында мамандар дайындау барысында бұл дәріс жинағыстуденттер үшін өте қажет. Себебі, экономикалық мамандықтарда оқитын студенттерге сақтандыру негіздерін, сақтандыру қызметін ұйымдастыру, сақтандыру ұйымдарының сақтандыру өнімдерін таныстыру, жалпы қазіргі таңда қаржы нарығында сақтандыру нарығының алатын орны туралы мәселесін оқыту маңызды болып табылады.

«Сақтандыру теориясы» пәні бойынша дәріс жинағы келесідей тақырыптарды қамтиды: Сақтандырудың экономикалық мәні; сақтандыру ұйымдарының қызметін ұйымдастыру және құқықтық негіздері; сақтандыру тарифтері және оларды құру; сақтандыру және тәуекел; сақтандырудың түрлері, сақтандыру компаниясының қаржысын қалыптастыру және сақтандыру қызметін мемлекеттік реттеу қарастырылған.

«Сақтандыру теориясы» пәнінен дәріс жинағы – экономикалық профильдегі біліктілігі жоғары мамандарды қалыптастыруға көмектеседі. Жалпы дәріс жинағында Қазақстандағы сақтандыру ұйымдарының маңызы, мәні және қызмет етуі, олардың ел экономикасындағы орны мен рөлі туралы, мамандарға сақтандыру үрдісін ұйымдастыруы мен жүзеге асыруы толық сипатталған.

«Сақтандыру теориясы» пәнінен дәріс жинағының негізгі мақсаты – студенттерге оқу курсын табысты меңгеруге көмектесу және осы пән бойынша дәріс оқитын оқытушыларға тиімді қолдау жасау болып табылады.

«Сақтандыру теориясы» пәнінен дәріс жинағының тақырыптары мазмұны жағынан толығымен ашылған және студенттерге тәжірибелік дағдылар алуға мүмкіндіктер береді.

Қорытындылай келе, э.ғ.к., аға оқытушы А.Ж. Кукиевтің «Сақтандыру теориясы» пәні бойынша дәріс жинағы барлық талаптарға сай келеді және басылымға ұсынылуына пікірімді білдіремін.

Пікір білдіруші –

ЭжБЖМ, Қаржы кафедрасының

э.ғ.к., аға оқытушы Алиева Б.М.